**5**

**การแก้ไขรายการบ้าน กรณีมีรายการบ้านผิดไปจากข้อเท็จจริง หรือบ้านเลขที่ซ้ำกัน**

**สถานที่ติดต่อ**

ต่างจังหวัด   
 - สำนักทะเบียนอำเภอ   
 - สำนักทะเบียนท้องถิ่น

**เอกสาร/หลักฐานที่ใช้**

1. บัตรประจำตัวประชาชนฉบับจริง 1 ฉบับ

2. สำเนาทะเบียนบ้านฉบับเจ้าบ้าน ท.ร. 14 ฉบับจริง 1 ฉบับ

3. หนังสือมอบอำนาจ และบัตรประจำตัวประชาชนผู้มอบอำนาจ ฉบับจริง 1 ฉบับ หมายเหตุ (กรณีมอบอำนาจ)

4. หลักฐานยืนยันความผิดพลาด (ถ้ามี)

**ค่าธรรมเนียม**

-

**ระยะเวลา**

7 วัน

**หมายเหตุ**

1. ผู้แจ้ง ได้แก่ เจ้าบ้าน หรือผู้ได้รับมอบหมาย  
2. เงื่อนไข  
(1) กรณีมีเหตุอันควรสงสัยว่าการแจ้งเป็นไปโดยมิชอบด้วยกฎหมาย ระเบียบ หรือโดยอำพราง หรือโดยมีรายการข้อความผิดจากความเป็นจริง ให้นายทะเบียนดำเนินการตรวจสอบข้อเท็จจริง สอบสวนพยานบุคคล พยานแวดล้อม และพิจารณาให้แล้วเสร็จ ภายใน 15วัน  
(2) กรณีที่มีความซับซ้อนหรือข้อสงสัยในแนวทางการปฏิบัติ ข้อกฎหมาย หรือการตรวจสอบเอกสารสำคัญ ต้องดำเนินการหารือมายังสำนักทะเบียนกลาง ให้ดำเนินการให้แล้วเสร็จภายใน 90 วัน (ทั้งนี้ การหารือต้องส่งให้สำนักทะเบียนกลาง ภายใน 30 วัน นับแต่วันที่รับเรื่อง) โดยส่งผ่านสำนักทะเบียนจังหวัด เพื่อส่งให้สำนักทะเบียนกลาง เพื่อตอบข้อหารือดังกล่าวต่อไป