**32**

**การเพิ่มชื่อ กรณีการใช้สูติบัตร ใบแจ้งการย้ายที่อยู่ หรือทะเบียนบ้านแบบเดิม**

**สถานที่ติดต่อ**

ต่างจังหวัด  
 - สำนักทะเบียนอำเภอ  
 - สำนักทะเบียนท้องถิ่น

**เอกสาร/หลักฐานที่ใช้**

1. บัตรประจำตัวประชาชน (กรณีผู้แจ้งมิใช่ผู้ขอเพิ่มชื่อ)  
ฉบับจริง 1 ฉบับ  
2. สำเนาทะเบียนบ้านฉบับเจ้าบ้าน ท.ร.14  
ฉบับจริง 1 ฉบับ  
หมายเหตุ (ของบ้านที่จะขอเพิ่มชื่อ)  
3. หลักฐานทะเบียนราษฎรที่มีรายการบุคคลที่ขอเพิ่มชื่อ เช่น สูติบัตร ใบแจ้งการย้ายที่อยู่ หรือทะเบียนบ้านแบบเดิม  
ฉบับจริง 1 ฉบับ  
หมายเหตุ (ตามแต่กรณี)  
4. เอกสารที่ราชการออกให้ เช่น หลักฐานการศึกษา หลักฐานทหาร  
ฉบับจริง 1 ฉบับ  
หมายเหตุ (ถ้ามี)

**ค่าธรรมเนียม**

-

**ระยะเวลา**

30 วัน

**หมายเหตุ**

1. ผู้ยื่นคำร้อง ได้แก่ เจ้าบ้าน หรือผู้ขอเพิ่มชื่อ  
2. สถานที่ยื่นคำร้อง ประกอบด้วย  
(1) กรณีผู้ร้องมีหลักฐานสูติบัตร หรือใบแจ้งย้ายที่อยู่ ให้ยื่นคำร้องที่ สำนักทะเบียนอำเภอ หรือสำนักทะเบียนท้องถิ่น ที่ออกเอกสารสูติบัตร หรือใบแจ้งย้ายที่อยู่ แล้วแต่กรณี  
(2) กรณีผู้ร้องมีหลักฐานทะเบียนบ้านแบบเดิม ให้ยื่นคำร้องที่ สำนักทะเบียนอำเภอ หรือสำนักทะเบียนท้องถิ่น ที่ผู้ร้องมีชื่ออยู่ในหลักฐานทะเบียนบ้านเป็นครั้งสุดท้าย  
3. พยานบุคคล ได้แก่ บุคคลที่สามารถรับรองและยืนยันตัวบุคคลของผู้ขอเพิ่มชื่อได้ อย่างน้อย 2 คน

4. เงื่อนไข  
(1) กรณีมีเหตุอันควรสงสัยว่าการแจ้งเป็นไปโดยมิชอบด้วยกฎหมาย ระเบียบ หรือโดยอำพราง หรือโดยมีรายการข้อความผิดจากความเป็นจริง ให้นายทะเบียนดำเนินการตรวจสอบข้อเท็จจริง สอบสวนพยานบุคคล พยานแวดล้อม และพิจารณาให้แล้วเสร็จ ภายใน 60 วัน  
(2) กรณีที่มีความซับซ้อนหรือข้อสงสัยในแนวทางการปฏิบัติ ข้อกฎหมาย หรือการตรวจสอบเอกสารสำคัญ ต้องดำเนินการหารือมายังสำนักทะเบียนกลาง ให้ดำเนินการให้แล้วเสร็จภายใน 90 วัน (ทั้งนี้ การหารือต้องส่งให้สำนักทะเบียนกลาง ภายใน 30 วัน นับแต่วันที่รับเรื่อง) โดยส่งผ่านสำนักทะเบียนจังหวัด เพื่อส่งให้สำนักทะเบียนกลาง เพื่อตอบข้อหารือดังกล่าวต่อไป