**19**

**การรับแจ้งการตาย กรณีมีเหตุเชื่อว่ามีการตาย แต่ไม่พบศพ**

**สถานที่ติดต่อ**

ต่างจังหวัด   
 - สำนักทะเบียนอำเภอ   
 - สำนักทะเบียนท้องถิ่น

**เอกสาร/หลักฐานที่ใช้**

1. บัตรประจำตัวประชาชน ฉบับจริง 1 ฉบับ  
หมายเหตุ (ผู้แจ้ง)  
2. สำเนาทะเบียนบ้านฉบับเจ้าบ้าน ท.ร.14 ฉบับจริง 1 ฉบับ  
หมายเหตุ (ของผู้ตาย ถ้ามี กรณีคนในท้องที่)  
3. หลักฐานอื่นๆ เกี่ยวกับผู้ตาย ฉบับจริง 1 ฉบับ  
หมายเหตุ (ถ้ามี)

**ค่าธรรมเนียม**

-

**ระยะเวลา**

20 นาที

**หมายเหตุ**

1. ผู้แจ้ง ได้แก่  
(1)เจ้าบ้านที่มีคนตาย กรณีคนตายในบ้าน (รวมถึงสถานพยาบาล) หากไม่มีเจ้าบ้านให้ผู้พบศพเป็นผู้แจ้ง  
(2)บุคคลที่ไปกับผู้ตายกรณีตายนอกบ้าน  
2. ระยะเวลาการแจ้ง ภายใน 24 ชั่วโมง  
3. เงื่อนไข  
(1) กรณีมีเหตุอันควรสงสัยว่าการแจ้งเป็นไปโดยมิชอบด้วยกฎหมาย ระเบียบ หรือโดยอำพราง หรือโดยมีรายการข้อความผิดจากความเป็นจริง ให้นายทะเบียนดำเนินการตรวจสอบข้อเท็จจริง สอบสวนพยานบุคคล พยานแวดล้อม และพิจารณาให้แล้วเสร็จ ภายใน 7 วัน

(2) กรณีที่มีความซับซ้อนหรือข้อสงสัยในแนวทางการปฏิบัติ ข้อกฎหมาย หรือการตรวจสอบเอกสารสำคัญ ต้องดำเนินการหารือมายังสำนักทะเบียนกลาง ให้ดำเนินการให้แล้วเสร็จภายใน 90 วัน (ทั้งนี้ การหารือต้องส่งให้สำนักทะเบียนกลาง ภายใน 30 วัน นับแต่วันที่รับเรื่อง) โดยส่งผ่านสำนักทะเบียนจังหวัด เพื่อส่งให้สำนักทะเบียนกลาง เพื่อตอบข้อหารือดังกล่าวต่อไป