**57**

**การขอลงรายการสัญชาติไทยในทะเบียนบ้านตามมาตรา 23 แห่งพระราชบัญญัติสัญชาติ (ฉบับที่ 4) พ.ศ. 2551**

**สถานที่ติดต่อ**

สำนักทะเบียนอำเภอ/สำนักทะเบียนท้องถิ่น/สำนักงานเขต

**เอกสาร/หลักฐานที่ใช้**

1. สูติบัตร หรือ หนังสือรับรองการเกิด (ท.ร.20/1) หรือ หนังสือรับรองสถานที่เกิดของผู้ขอลงรายการสัญชาติไทย  
ฉบับจริง 1 ฉบับ สำเนา 1 ฉบับ  
หมายเหตุ (รับรองสำเนาถูกต้อง)  
2. ทะเบียนบ้าน (ท.ร.14หรือท.ร.13) ทะเบียนประวัติ (ท.ร.38 ท.ร.38/1 ท.ร.38 ก หรือ ท.ร.38 ข) หรือทะเบียนประวัติประเภทต่าง ๆ ในกรณีที่เคยได้รับการจัดทำทะเบียนประวัติ ฉบับจริง 1 ฉบับ สำเนา 1 ฉบับ  
หมายเหตุ (รับรองสำเนาถูกต้อง)  
3. หลักฐานแสดงว่าพ่อหรือแม่เป็นผู้เกิดในประเทศไทย (กรณีผู้ยื่นคำขอ เกิดระหว่าง 26 กุมภาพันธ์ 2535- ถึงวันที่ 27 กุมภาพันธ์ 2551 ฉบับจริง 1 ฉบับ สำเนา 1 ฉบับ  
หมายเหตุ (รับรองสำเนาถูกต้อง)  
4. รูปถ่ายขนาด 2 นิ้ว จำนวน 1 รูป ฉบับจริง 1 ฉบับ  
5. บัตรประจำตัวคนซึ่งไม่มีสัญชาติไทย(ถ้ามี) ฉบับจริง 1 ฉบับ สำเนา 1 ฉบับ  
หมายเหตุ (รับรองสำเนาถูกต้อง)  
6. ใบสำคัญประจำตัวคนต่างด้าว    (ถ้ามี) ฉบับจริง 1 ฉบับ สำเนา 1 ฉบับ  
หมายเหตุ (รับรองสำเนาถูกต้อง)  
7. เอกสารที่หน่วยงานหรือองค์กรต่างๆ ออกให้เพื่อรับรองความประพฤติหรือการทำคุณประโยชน์ให้กับสังคม (ถ้ามี)  
ฉบับจริง 1 ฉบับ สำเนา 1 ฉบับ  
8. สำเนาทะเบียนบ้าน/สำเนาบัตรประจำตัวประชาชนของพยานที่ให้การรับรองบุคคล  
ฉบับจริง 1 ฉบับ สำเนา 1 ฉบับ  
หมายเหตุ (รับรองสำเนาถูกต้อง)

**ค่าธรรมเนียม**

-

**ระยะเวลา**

132 วัน

**หมายเหตุ**

คุณสมบัติ  
บุคคลที่จะยื่นคำขอลงรายการสัญชาติไทยมีอายุตั้งแต่ 15 ปีบริบูรณ์ขึ้นไป กรณีอายุต่ำกว่า 15 ปี ให้บิดา มารดา หรือผู้ปกครองยื่นคำขอแทน สามารถแบ่งเป็น 3 กลุ่ม  
1. เป็นกลุ่มบุคคลที่เกิดในประเทศไทยก่อนวันที่ 14 กุมภาพันธ์ 2515 โดยมีพ่อและแม่เป็นคนต่างด้าวที่เข้ามาอยู่ในประเทศไทยเป็นการชั่วคราวหรือได้รับผ่อนผันให้อยู่ได้เป็นกรณีพิเศษ หรือ เข้ามาอยู่ในประเทศไทยโดยมิชอบด้วยกฎหมาย  
2. เป็นกลุ่มบุคคลที่เกิดในประเทศไทยตั้งแต่วันที่ 14 ธันวาคม 2515 ถึงวันที่ 25 กุมภาพันธ์ 2535 โดยมีพ่อและแม่เป็นคนต่างด้าวที่เข้ามาอยู่ในประเทศไทยเป็นการชั่วคราว หรือได้รับผ่อนผันให้อยู่ได้เป็นกรณีพิเศษ หรือ เข้ามาอยู่ในประเทศไทยโดยมิชอบด้วยกฎหมาย  
3.กลุ่มบุตรของบุคคลกลุ่มที่ 1 หรือกลุ่มที่ 2 ที่เกิดในประเทศไทยก่อนวันที่ 28กุมภาพันธ์ 2551 บุคคลกลุ่มนี้ต้องมีพ่อหรือแม่คนใดคนหนึ่งหรือทั้งสองคนเป็นผู้ที่เกิดในประเทศไทยและถูกถอนสัญชาติตาม ปว.337 จึงเป็นสาเหตุทำให้ผู้ที่เป็นบุตรไม่ได้รับสัญชาติไทย  
**เงื่อนไข**  
1)เป็นผู้ที่อาศัยอยู่ในประเทศไทยติดต่อกันโดยมีหลักฐานการทะเบียนราษฎร  
2) เป็นผู้มีความประพฤติดี หรือทำคุณประโยชน์ให้แก่สังคม หรือประเทศไทย