**6**

**การรับแจ้งการเกิด กรณีเกิดในบ้าน และเกิดนอกบ้าน**

**สถานที่ติดต่อ**

ต่างจังหวัด   
 - สำนักทะเบียนอำเภอ   
 - สำนักทะเบียนท้องถิ่น

**เอกสาร/หลักฐานที่ใช้**

1. บัตรประจำตัวของผู้แจ้ง และบัตรประจำตัวประชาชนของบิดา มารดา (ถ้ามี) ฉบับจริง 1 ฉบับ  
2. สำเนาทะเบียนบ้าน หรือสำเนาทะเบียนประวัติของบิดา มารดา (ถ้ามี)  
3. สำเนาทะเบียนบ้านฉบับเจ้าบ้าน ฉบับจริง 1 ฉบับ  
หมายเหตุ (ที่จะขอเพิ่มชื่อเด็กที่เกิด กรณีเป็นคนในท้องที่)  
4. หนังสือรับรองการเกิด ตามแบบ ท.ร. 1/1 ฉบับจริง 1 ฉบับ  
หมายเหตุ (ที่ออกให้โดยโรงพยาบาลที่เด็กเกิด เป็นกรณีเด็กที่เกิดในสถานพยาบาล)  
5. ใบรับแจ้งการเกิดตามแบบ ท.ร. 1 ตอนหน้า ฉบับจริง 1 ฉบับ  
หมายเหตุ (กรณีแจ้งเกิดกับกำนัน ผู้ใหญ่บ้าน และเด็กเกิดในบ้าน)  
6. หนังสือมอบหมาย (ถ้ามี) ฉบับจริง 1 ฉบับ  
หมายเหตุ (กรณีมอบให้บุคคลอื่นเป็นผู้แจ้ง)

**ค่าธรรมเนียม**

-

**ระยะเวลา**

20 นาที

**หมายเหตุ**

1. ผู้แจ้งได้แก่  
1.1 กรณีเกิดในบ้าน บิดา หรือมารดา หรือเจ้าบ้านที่เด็กเกิด หรือผู้ที่ได้รับมอบหมายจากบิดา มารดา หรือเจ้าบ้าน  
1.2 กรณีเกิดนอกบ้าน บิดา หรือมารดา หรือผู้ที่ได้รับมอบหมายจากบิดา หรือมารดา  
2. ระยะเวลาการแจ้ง ภายใน 15 วัน นับตั้งแต่วันที่เด็กเกิด  
3. เงื่อนไข  
(1)การพิจารณาการได้สัญชาติของบุตร กรณีที่มารดาเป็นคนต่างด้าว และบิดาเป็นคนไทย ต้องดำเนินการสอบสวนพยานบุคคล เพื่อให้ได้ข้อเท็จจริงว่าบิดาเป็นบุคคลสัญชาติไทย ใช้เวลา 1 วัน  
(2) กรณีมีเหตุอันควรสงสัยว่าการแจ้งเป็นไปโดยมิชอบด้วยกฎหมาย ระเบียบ หรือโดยอำพราง หรือโดยมีรายการข้อความผิดจากความเป็นจริง ให้นายทะเบียนดำเนินการตรวจสอบข้อเท็จจริง สอบสวนพยานบุคคล พยานแวดล้อม และพิจารณาให้แล้วเสร็จ ภายใน 7 วัน

(3) กรณีที่มีความซับซ้อนหรือข้อสงสัยในแนวทางการปฏิบัติ ข้อกฎหมาย หรือการตรวจสอบเอกสารสำคัญ ต้องดำเนินการหารือมายังสำนักทะเบียนกลาง ให้ดำเนินการให้แล้วเสร็จภายใน 90 วัน (ทั้งนี้ การหารือต้องส่งให้สำนักทะเบียนกลาง ภายใน 30 วัน นับแต่วันที่รับเรื่อง) โดยส่งผ่านสำนักทะเบียนจังหวัด เพื่อส่งให้สำนักทะเบียนกลาง เพื่อตอบข้อหารือดังกล่าวต่อไป

ระบบสารสนเทศกรม