**27**

**การรับแจ้งการย้ายที่อยู่ของคนที่ออกไปจากบ้านเป็นเวลานาน และไม่รู้ว่าไปอยู่ที่ใด**

**สถานที่ติดต่อ**

ต่างจังหวัด  
 - สำนักทะเบียนอำเภอ  
 - สำนักทะเบียนท้องถิ่น

**เอกสาร/หลักฐานที่ใช้**

1. บัตรประจำตัวประชาชน  
ฉบับจริง 1 ฉบับ  
หมายเหตุ (ผู้แจ้ง ในฐานะเจ้าบ้าน)  
2. สำเนาทะเบียนบ้านฉบับเจ้าบ้าน ท.ร. 14  
ฉบับจริง 1 ฉบับ  
หมายเหตุ (ที่ผู้ที่ออกจากบ้านมีชื่ออยู่)  
3. หลักฐานอื่นที่เกี่ยวกับตัวบุคคลที่ออกไปจากบ้าน เช่น สำเนาบัตรประจำตัว (ถ้ามี)  
ฉบับจริง 1 ฉบับ  
4. บัตรประจำตัวของผู้ได้รับมอบหมาย  
ฉบับจริง 1 ฉบับ  
หมายเหตุ (พร้อมด้วยหนังสือมอบหมาย กรณีที่ได้รับมอบหมายให้แจ้งแทน)

**ค่าธรรมเนียม**

-

**ระยะเวลา**

20 นาที

**หมายเหตุ**

1. ผู้แจ้ง ได้แก่ เจ้าบ้าน หรือผู้ที่ได้รับมอบหมาย  
2. ระยะเวลาการแจ้ง ภายใน 30วัน นับแต่วันที่ออกไปจากบ้านไปครบ 180วัน  
3. เงื่อนไข  
(1) กรณีมีเหตุอันควรสงสัยว่าการแจ้งเป็นไปโดยมิชอบด้วยกฎหมาย ระเบียบ หรือโดยอำพราง หรือโดยมีรายการข้อความผิดจากความเป็นจริง ให้นายทะเบียนดำเนินการตรวจสอบข้อเท็จจริง สอบสวนพยานบุคคล พยานแวดล้อม และพิจารณาให้แล้วเสร็จ ภายใน 7 วัน  
(2) กรณีที่มีความซับซ้อนหรือข้อสงสัยในแนวทางการปฏิบัติ ข้อกฎหมาย หรือการตรวจสอบเอกสารสำคัญ ต้องดำเนินการหารือมายังสำนักทะเบียนกลาง ให้ดำเนินการให้แล้วเสร็จภายใน 90 วัน (ทั้งนี้ การหารือต้องส่งให้สำนักทะเบียนกลาง ภายใน 30 วัน นับแต่วันที่รับเรื่อง) โดยส่งผ่านสำนักทะเบียนจังหวัด เพื่อส่งให้สำนักทะเบียนกลาง เพื่อตอบข้อหารือดังกล่าวต่อไป