**15**

**การรับแจ้งการตาย กรณีสำนักทะเบียนอื่น**

**สถานที่ติดต่อ**

 - สำนักทะเบียนอำเภอ หรือสำนักทะเบียนท้องถิ่น  
หมายเหตุ: (แห่งท้องที่่ที่ศพอยู่ หรือมีการจัดการศพโดยการเก็บ ฝัง เผา หรือทำลาย

**เอกสาร/หลักฐานที่ใช้**

1. บัตรประจำตัวประชาชน ฉบับจริง 1 ฉบับ  
หมายเหตุ (ผู้แจ้ง)  
2. บัตรประจำตัวประชาชน ฉบับจริง 1 ฉบับ  
หมายเหตุ (ของผู้ตาย ถ้ามี)  
3. สำเนาทะเบียนบ้านฉบับเจ้าบ้าน ท.ร.14 ฉบับจริง 1 ฉบับ  
หมายเหตุ (ที่ผู้ตายมีชื่ออยู่ กรณีเป็นคนในท้องที่)  
4. หนังสือรับรองการตาย ท.ร. 4/1 ที่ออกโดยสถานพยาบาล ฉบับจริง 1 ฉบับ  
หมายเหตุ (กรณีที่ผู้ตายรักษาก่อนตาย)  
5. ผลตรวจสารพันธุกรรม (DNA) ฉบับจริง 1 ฉบับ  
หมายเหตุ (ที่สามารถบ่งบอกตัวบุคคลของผู้ตายได้)  
6. พยานหลักฐานอื่น เช่น รูปถ่ายงานศพของคนตาย ฉบับจริง 1 ฉบับ

**ค่าธรรมเนียม**

20 บาท

**ระยะเวลา**

3 ชั่วโมง

**หมายเหตุ**

1. ผู้แจ้ง ได้แก่ เจ้าบ้านของบ้านที่มีการตาย บุคคลที่ไปกับผู้ตายขณะตาย ผู้พบศพ หรือผู้ซึ่งได้รับมอบหมายจากบุคคลดังกล่าว  
2. ระยะเวลาการแจ้ง ภายใน24 ชั่วโมง นับตั้งแต่เวลาตาย หรือเวลาพบศพ  
3. เงื่อนไข  
(1) กรณีมีเหตุอันควรสงสัยว่าการแจ้งเป็นไปโดยมิชอบด้วยกฎหมาย ระเบียบ หรือโดยอำพราง หรือโดยมีรายการข้อความผิดจากความเป็นจริง ให้นายทะเบียนดำเนินการตรวจสอบข้อเท็จจริง สอบสวนพยานบุคคล พยานแวดล้อม และพิจารณาให้แล้วเสร็จ ภายใน 15วัน

(2) กรณีที่มีความซับซ้อนหรือข้อสงสัยในแนวทางการปฏิบัติ ข้อกฎหมาย หรือการตรวจสอบเอกสารสำคัญ ต้องดำเนินการหารือมายังสำนักทะเบียนกลาง ให้ดำเนินการให้แล้วเสร็จภายใน 90 วัน (ทั้งนี้ การหารือต้องส่งให้สำนักทะเบียนกลาง ภายใน 30 วัน นับแต่วันที่รับเรื่อง) โดยส่งผ่านสำนักทะเบียนจังหวัด เพื่อส่งให้สำนักทะเบียนกลาง เพื่อตอบข้อหารือดังกล่าวต่อไป