**7**

**การรับแจ้งการเกิด กรณีการแจ้งสำนักทะเบียนอื่น**

**สถานที่ติดต่อ**

สำนักทะเบียนแห่งท้องที่ที่บิดา มารดา หรือผู้ปกครองโดยชอบด้วยกฎหมาย ของเด็กที่เกิดมีชื่อในทะเบียนบ้าน

**เอกสาร/หลักฐานที่ใช้**

1. บัตรประจำตัวประชาชนผู้แจ้ง และบัตรประจำตัวประชาชนบิดา มารดา (ถ้ามี) ฉบับจริง 1 ฉบับ  
2. สำเนาทะเบียนบ้านฉบับเจ้าบ้าน ท.ร.14 ฉบับจริง 1 ฉบับ  
หมายเหตุ (ที่ปรากฎชื่อบิดา มารดา หรือผู้ปกครองที่ชอบด้วยกฎหมายของเด็กที่เกิด)  
3. หนังสือรับรองการเกิด ท.ร. 1/1 ที่ออกโดยโรงพยาบาลหรือสถานพยาบาล  หรือผลตรวจสารพันธุ์กรรม (DNA)

ฉบับจริง 1 ฉบับ  
หมายเหตุ (ผลตรวจสารพันธุกรรม (DNA) ที่ตรวจพิสูจน์จากหน่วยงานของรัฐ หรือสถาบันที่น่าเชื่อถือ ซึ่งแสดงความสัมพันธ์การเป็นบิดามารดาของเด็กที่เกิด)  
4. หนังสือมอบหมาย ฉบับจริง 1 ฉบับ  
หมายเหตุ (กรณีมอบหมายให้บุคคลอื่นแจ้งแทน)  
5. บัตรประจำตัวประชาชน ฉบับจริง 1 ฉบับ  
หมายเหตุ (ของพยานบุคคลที่มาให้ถ้อยคำ อย่างน้อย 2 คน)

**ค่าธรรมเนียม**

20 บาท

**ระยะเวลา**

20 นาที

**หมายเหตุ**

1. ผู้แจ้งได้แก่ บิดา หรือมารดา หรือผู้ปกครองโดยชอบด้วยกฎหมายของเด็กที่เกิด หรือผู้ได้รับมอบหมายจากบิดา มารดาหรือผู้ปกครอง  
2. ระยะเวลาการแจ้ง ภายใน 15 วัน นับแต่วันที่เด็กเกิด  
3. เงื่อนไข  
(1) กรณีมีเหตุอันควรสงสัยว่าการแจ้งเป็นไปโดยมิชอบด้วยกฎหมาย ระเบียบ หรือโดยอำพราง หรือโดยมีรายการข้อความผิดจากความเป็นจริง ให้นายทะเบียนดำเนินการตรวจสอบข้อเท็จจริง สอบสวนพยานบุคคล พยานแวดล้อม และพิจารณาให้แล้วเสร็จ ภายใน 15วัน  
(2) กรณีที่มีความซับซ้อนหรือข้อสงสัยในแนวทางการปฏิบัติ ข้อกฎหมาย หรือการตรวจสอบเอกสารสำคัญ ต้องดำเนินการหารือมายังสำนักทะเบียนกลาง ให้ดำเนินการให้แล้วเสร็จภายใน 90 วัน (ทั้งนี้ การหารือต้องส่งให้สำนักทะเบียนกลาง ภายใน 30 วัน นับแต่วันที่รับเรื่อง) โดยส่งผ่านสำนักทะเบียนจังหวัด เพื่อส่งให้สำนักทะเบียนกลาง เพื่อตอบข้อหารือดังกล่าวต่อไป