**53**

**การแก้ไขรายการในเอกสารการทะเบียนราษฎร กรณีแก้ไขรายการสัญชาติ**

**สถานที่ติดต่อ**

สำนักทะเบียนอำเภอ/สำนักทะเบียนท้องถิ่น/สำนักงานเขต

**เอกสาร/หลักฐานที่ใช้**

1. บัตรประจำตัวประชาชน  
 (ของผู้ร้อง)  
2. บัตรประจำตัวประชาชน  
 (ของผู้มอบหมาย พร้อมหนังสือมอบหมาย กรณีมอบหมาย)  
3. สำเนาทะเบียนบ้านฉบับเจ้าบ้าน ท.ร. 14 ที่ต้องการแก้ไข  
ฉบับจริง 1 ฉบับ  
4. เอกสารอื่นที่่ทางราชการออกให้ (ถ้ามี)

**ค่าธรรมเนียม**

-

**ระยะเวลา**

15 วัน

**หมายเหตุ**

1. ผู้ร้อง ได้แก่ผู้ประสงค์จะแก้ไขเปลี่ยนแปลงรายการในเอกสารการทะเบียนราษฎร หรือบิดามารดา (กรณีผู้ร้องยังไม่บรรลุนิติภาวะ)  
2. กรณีแก้ไขรายการสัญชาติ ได้แก่  
(1) นายอำเภอ เป็นกรณีแก้ไขรายการของเจ้าของประวัติ จากสัญชาติอื่น หรือไม่มีสัญชาติเป็นสัญชาติไทยเนื่องจากการคัดลอกรายการผิดพลาด หรือบิดามารดา ได้สัญชาติไทยหรือได้แปลงสัญชาติไทย  
(2) นายทะเบียนอำเภอหรือนายทะเบียนท้องถิ่น เป็นกรณีแก้ไขรายการสัญชาติจากสัญชาติไทย หรือจากไม่มีสัญชาติ หรือจากสัญชาติอื่น เป็นสัญชาติอื่นเนื่องจากการคัดลอกราชการผิดพลาด หรือลงรายการผิดไปจากข้อเท็จจริง หรือการเสียสัญชาติไทย  
3. เงื่อนไข  
(1) กรณีมีเหตุอันควรสงสัยว่าการแจ้งเป็นไปโดยมิชอบด้วยกฎหมาย ระเบียบ หรือโดยอำพราง หรือโดยมีรายการข้อความผิดจากความเป็นจริง ให้นายทะเบียนดำเนินการตรวจสอบข้อเท็จจริง สอบสวนพยานบุคคล พยานแวดล้อม และพิจารณาให้แล้วเสร็จ ภายใน 30 วัน