**43**

**การเพิ่มชื่อ กรณีคนที่ไม่มีสัญชาติไทยต่อมาได้รับสัญชาติไทยตามกฎหมาย**

**สถานที่ติดต่อ**

สำนักทะเบียนอำเภอหรือสำนักทะเบียนท้องถิ่น

**เอกสาร/หลักฐานที่ใช้**

1. สำเนาทะเบียนบ้าน ฉบับเจ้าบ้าน  
ฉบับจริง 1 ฉบับ  
หมายเหตุ (ที่ขอเพิ่มชื่อ)  
2. บัตรประจำตัวบุคคลซึ่งไม่มีสัญชาติไทย  
ฉบับจริง 1 ฉบับ  
หมายเหตุ (ถ้ามี)  
3. เอกสารที่ทางราชกาารออกให้ซึ่งแสดงว่าเป็นคนสัญชาติไทย เช่น หนังสือสำคัญการแปลงสัญชาติ ประกาศกระทรวงมหาดไทย สำเนาคำสั่งศาล หรือคำพิพากษา  
ฉบับจริง 1 ฉบับ

**ค่าธรรมเนียม**

-

**ระยะเวลา**

30 วัน

**หมายเหตุ**

1. ผู้ยื่นคำร้อง ได้แก่ เจ้าบ้าน บิดา มารดา หรือผู้ที่ขอเพิ่มชื่อ  
2. พยานบุคคล ได้แก่ บุคคลที่สามารถรับรองและยืนยันตัวบุคคลของผู้ขอเพิ่มชื่อได้ อย่างน้อย 2 คน  
3. เงื่อนไข  
(1) กรณีมีเหตุอันควรสงสัยว่าการแจ้งเป็นไปโดยมิชอบด้วยกฎหมาย ระเบียบ หรือโดยอำพราง หรือโดยมีรายการข้อความผิดจากความเป็นจริง ให้นายทะเบียนดำเนินการตรวจสอบข้อเท็จจริง สอบสวนพยานบุคคล พยานแวดล้อม และพิจารณาให้แล้วเสร็จ ภายใน 60 วัน  
(2) กรณีที่มีความซับซ้อนหรือข้อสงสัยในแนวทางการปฏิบัติ ข้อกฎหมาย หรือการตรวจสอบเอกสารสำคัญ ต้องดำเนินการหารือมายังสำนักทะเบียนกลาง ให้ดำเนินการให้แล้วเสร็จภายใน 90 วัน (ทั้งนี้ การหารือต้องส่งให้สำนักทะเบียนกลาง ภายใน 30 วัน นับแต่วันที่รับเรื่อง) โดยส่งผ่านสำนักทะเบียนจังหวัด เพื่อส่งให้สำนักทะเบียนกลาง เพื่อตอบข้อหารือดังกล่าวต่อไป